Zik, tamnaḍt n Leqbayel, idles-is yella kan s timawit, lamaɛna seg wasmi d-nulfan wallalen atraren (aḍebsi, amaṭaf, allalen n usekles (enregistrement) sakkin tasfift) yuget usuffeɣ deg wannar-agi, u adabu iɛemda-sen ciṭuḥ i ycennayen ad d-sufɣen tizlatin-nsen, u ad tent-selḥun di Lezzayer. Ɣas ulama ttmagaren-d uguren, yella wanda i ten-ttɛassan ula d ɛasi, lamaɛna asuffeɣ mazal yettkemmil ɣer zdat. D acu kan tuǧǧin-agi i asen-ǧǧan aka d saɛwan ur yesɛi ara udabu tawilat i ǧehden i wakken ad senqden akken ilaq ayen akk i d-suffuɣen d ugbur-is, rrnu ɣef way-a, ttaɛraḍen ad seɣlin seg uzal n tezlit taqbaylit « tizlit tafessast », ɣef wacu i d-qaren « taqbaylit telha kan i cḍaḥ ». Asegzi-agi imetti-adelsan ur iṣeḥḥa ara seg yiẓuran-is, acku tizlit taqbaylit tatrart, tesɛa azal meqqer s uttekki ɣer tmagit n tmaziɣt di 68